Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2576

g) dátumot, keltezést és az összegzésért felelõs szakértõ aláírását. 2.5. HATÓSÁGI JÓVÁHAGYÁSHOZ KÖTÖTT MUNKAKÖRÖKRE ÉS AZOK BETÖLTÉSÉRE VONATKOZÓ ELÕÍRÁSOK 2.5.1. Hatósági jóváhagyáshoz kötött munkakörök 2.313. Az átmeneti tárolónál az biztonsági szempontból lényeges munkaköröket csak érvényes hatósági jóváhagyással (a továbbiakban: jogosítvánnyal) rendelkezõk tölthetik be. 2.314. Az adott létesítményre jellemzõ sajátosságok figyelembevételével a Biztonsági Jelentésben kell rögzíteni a jogosítványhoz kötött munkakörök tételes felsorolását, amelyet a késõbbiek során a Hatóság idõszakosan (legalább az idõszakos felülvizsgálat keretében) felülvizsgál. 2.315. Az Engedélyesnek – a létesítmény sajátosságait és a fejezetben leírtakat figyelembe vevõ – írásban kell rögzítenie a 2.5.2. és 2.5.4. alfejezetek szerinti vizsgákra (hatósági jogosító vizsga) bocsátás elõfeltételeit, a vizsgák témaköreit munkakörönként, a vizsgázók teljesítménye értékelésének módját, a vizsgabizottság összetételét, a vizsgák elõkészítésére, lebonyolítására vonatkozó eljárást és annak során betartandó követelményeket. A szabályozás a Hatóság jóváhagyása után lép életbe. 2.5.2. A jogosítvány megszerzése és megújítása 2.316. A munkakör betöltésére feljogosító jogosítvány megadásának a feltétele, hogy a munkakört betöltõ fizikai, pszichológiai állapota, képzettségi szintje, az adott munkakör betöltéséhez szükséges elméleti és gyakorlati ismeretei, rátermettsége alkalmassá tegyék a munkakör szerinti feladatok elvégzésére. 2.317. A fizikai és pszichológiai alkalmasságot megfelelõ orvosi vizsgálat eredményeként kell megállapítani. 2.318. Az elméleti ismeretek szükséges szintjének meglétérõl írásbeli és szóbeli vizsga alapján kell meggyõzõdni. 2.319. A gyakorlati ismeretek szóbeli vizsga keretében kerülnek ellenõrzésre. A szóbeli vizsgán a Hatóság képviselõjének is jelen kell lennie. 2.320. Új átmeneti tároló esetén a jogosítványokat az átmeneti tároló üzembe helyezési engedélye kiadásáig kell megszerezni. 2.321. A jogosítványok kiadását az Engedélyesnek kell kérvényeznie a Hatóságtól. A kérelemhez 2 példányban mellékelni kell a jogosítvány kiadásának feltételeként elõírtak teljesülését, a munkakörre elõírt képzési program, a 2.5.5.1. pont szerinti írásbeli vizsga, a 2.5.5.2. pont szerinti szóbeli vizsga sikeres teljesítését igazoló dokumentumokat. 2.5.3. A jogosítvány érvényessége 2.322. A jogosítvány a sikeres vizsga keltétõl számított 3 évig érvényes. 2.323. A jogosítvány érvényessége megszûnik, amennyiben:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes